Μελισσότοπος Καστοριάς

Ο Μελισσότοπος είναι οικισμός της Δυτικής Μακεδονίας στην Περιφερειακή Ενότητα Καστοριάς.

 Γενικά στοιχεία 
Ο Μελισσότοπος βρίσκεται στα ανατολικά όρια με την Περιφερειακή Ενότητα Φλώρινας, ανάμεσα στον Ξηροπόταμο και το όρος Βάρος σε υψόμετρο 740 μέτρα. Το χωριό απέχει περίπου 23 χλμ. Α.-ΒΑ. από την Καστοριά και 55 χλμ. ΝΔ. από το Αμύνταιο. Ο ενοριακός ναός του χωριού ονομάζεται Άγιος Αθανάσιος. 

Βορειοδυτικά του χωριού βρίσκεται η Μονή Αγίων Αναργύρων, της οποίας το 1822 εκτελέστηκε ο ηγούμενος Γρηγόριος από τους Οθωμανούς, μετά από προδοσία, ως πρωτεργάτης του ξεσηκωμού της περιοχής κατά την Ελληνική Επανάσταση του 1821Παντελής Τσαμίσης, "Η Καστοριά και τα μνημεία της", Εκδόσεις: Ι. Λ. Αλευρόπουλος, Αθήνα, 1949, σσ. 41, 43, 44..

Η παλιά ονομασία της είναι Χόλιστα και έτσι αναφέρεται το 1918 στο ΦΕΚ 259Α - 29/12/1918 να ορίζεται έδρα της ομώνυμης νεοϊδρυθείσας κοινότητας. Το 1927 μετονομάστηκε σε Μελισσότοπος. Διοικητικά, σύμφωνα με το σχέδιο Καλλικράτης μαζί με τη Μονή Αγίων Αναργύρων και τον Σταυροπόταμο, αποτελούν την κοινότητα Μελισσοτόπου που υπάγεται στη Δημοτική Ενότητα Αγίων Αναργύρων του Δήμου Καστοριάς ενώ σύμφωνα με την απογραφή του 2011 το χωριό είχε πληθυσμό 172 κατοίκων.«ΦΕΚ αποτελεσμάτων ΜΟΝΙΜΟΥ πληθυσμού», σελ. 10553 (σελ. 79 του pdf)

 Δείτε επίσης 
Μονή Αγίων Αναργύρων Μελισσοτόπου Καστοριάς

Παραπομπές

Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς